
ОБЩИНСКИ СЪВЕТ

ЗЛАТОГРАД


ДОКЛАДНА ЗАПИСКА

от Емилия Кръстева- председател на ОбС Златоград

Относно:     Определяне на работното време, възнаграждение и годишен отпуск на Председателя на ОбС Златоград, определяне на  възнаграждение на общинските съветници. 


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
	

               Във връзка с писмо с изх. № 61-00-583/04.11.2024 година и наш вх. № ОС – 1165/04.11.2024г. на Кмета на Община Златоград, относно необходимостта от приемане на решения, с които да се регламентират ред и условия за изплащане  на възнагражденията на общинските съветници и на Председателя на Общински съвет Златоград, предлагам на Вашето внимание настоящата докладна записка. ЗМСМА предоставя на Общинските съвети оперативна самостоятелност да определят възнагражденията на Председателя на общинския съвет и на общинските съветници. 
             Съгласно чл.26, ал.1 от ЗМСМА, Общинският съвет определя размера на възнаграждението на председателя на съвета в зависимост от определената продължителност на работното му време. Размерът на възнаграждението на председателя на общинския съвет  не може да надвишава 90 на сто от възнаграждението на кмета на общината.
              Съгласно чл.34, ал.1 и ал.2, т.2 от ЗМСМА, общинският съветник получава възнаграждение за участието си в заседанията на общинския съвет и неговите комисии. Размерът на възнаграждението се определя с решение на общинския съвет, като общият размер на възнаграждението не може да бъде повече от 70 на сто от средната брутна заплата на общинската администрация за съответния месец.
             Предвид горното, предлагам Общински съвет Златоград да приеме следните проекти на решения:








I проект на решение:
 Общински съвет Златоград, на основание  чл.26, ал.1, от ЗМСМА и чл. 17 от Правилника за организацията и дейността на Общински съвет Златоград, неговите комисии и взаимодействието му с общинска администрация  

РЕШИ:
1. Определя продължителност на работното време на Председателя на Общински съвет на 40 часа седмично (8 часа на ден).
2. Определя възнаграждение на Председателя за отработената в т. 1 продължителност на работното време, в размер на … % от възнаграждението на Кмета на общината.
3. Към основното месечно възнаграждение, определено по т.2 да се начислява допълнително месечно възнаграждение за трудов стаж и професионален опит – 1 на сто върху основната месечна работна заплата, за всяка година зачитащ се за придобит стаж и професионален опит, съгласно Наредбата за структурата и организацията на работната заплата.
4. Определя …. дни  размер на редовен платен годишен отпуск на Председателя на общинския съвет. 

   II   проект на решене

Общински съвет Златоград, на основание  чл.34, ал.1 и ал.2 т.2 от ЗМСМА и чл. 23 от Правилника за организацията и дейността на Общински съвет Златоград, неговите комисии и взаимодействието му с общинска администрация  

РЕШИ:
1. Определя възнаграждение на общинския съветник за един месец в общ размер на 70 на сто от средната брутна работна заплата в Общинска администрация Златоград за съответния месец.
2. При неизпълнение на задълженията на общинския съветник да присъства на заседанията на общинския съвет и на комисиите, в които е избран, без уважителна причина, от възнаграждението на общинския съветник се удържат средства в размер на 50 на сто за неучастие в комисии, в които е избран и 50 на сто за неучастие в редовно заседание на общинския съвет. Удържаните средства да се насочват във фонд „Ин витро“.
3. За уважителна причина да се счита служебна ангажираност или заболяване.


              С уважение:
ЕМИЛИЯ КРЪСТЕВА
Председател на Общински съвет 
на Община Златоград

